ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Μαρτίου 1996 για τη σύναψη, εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας της ενδιάμεσης συμφωνίας για το εμπόριο και τα συνοδευτικά μέτρα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Μολδαβίας, αφετέρου (96/241/Ευρατόμ, ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 πρώτο εδάφιο,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,

Εκτιμώντας:

ότι, εν αναμονή της έναρξης ισχύος της συμφωνίας εταιρικής σχέσης και συνεργασίας που υπογράφτηκε στις Βρυξέλλες στις 28 Νοεμβρίου 1994, πρέπει να εγκριθεί η ενδιάμεση συμφωνία για το εμπόριο και τα συνοδευτικά μέτρα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Μολδαβίας, αφετέρου, που υπογράφτηκε στις Βρυξέλλες στις 2 Οκτωβρίου 1995 7

ότι η σύναψη της ενδιάμεσης συμφωνίας είναι αναγκαία για να επιτευχθούν οι στόχοι που καθορίζει η Κοινότητα, ιδίως στα άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα 7

ότι η συνθήκη δεν προέβλεπε όλες τις περιπτώσεις που καλύπτει η παρούσα απόφαση,

Αφού έλαβε τη γνώμη της συμβουλευτικής επιτροπής και με τη συμφωνία του Συμβουλίου,

ΑΠΟΦΑΣΙΖΕΙ:

Άρθρο 1

Η ενδιάμεση συμφωνία για το εμπόριο και τα συνοδευτικά μέτρα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Μολδαβίας, αφετέρου, καθώς και το πρωτόκολλο και οι δηλώσεις, εγκρίνονται εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.

Αυτά τα κείμενα επισυνάπτονται στην παρούσα απόφαση (1).

Άρθρο 2

Ο Πρόεδρος της Επιτροπής προβαίνει στη διαδικασία κοινοποίησης που προβλέπεται στο άρθρο 35 της ενδιάμεσης συμφωνίας εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.

Βρυξέλλες, 12 Μαρτίου 1996.

Για την Επιτροπή

Hans VAN DEN BROEK

Μέλος της Επιτροπής

(1) ΕΕ αριθ. L 40 της 17. 2. 1996, σ. 11 και 40.
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Φεβρουαρίου 1996 περί τροποποιήσεως της απόφασης 95/957/ΕΚ για κατάρτιση καταλόγου μεθοριακών σταθμών επιθεώρησης που είναι εγκεκριμένοι για τη διενέργεια κτηνιατρικών ελέγχων σε προϊόντα και ζώα από τρίτες χώρες, για καθορισμό λεπτομερών κανόνων όσον αφορά τους ελέγχους που πρέπει να διενεργούνται από τους εμπειρογνώμονες κτηνιάτρους της Επιτροπής και για ακύρωση της απόφασης 94/25/ΕΚ (Κείμενο που παρουσιάζει ενδιαφέρον για τον ΕΟΧ) (96/187/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για θέσπιση των γενικών αρχών που διέπουν τη διοργάνωση κτηνιατρικών ελέγχων σε προϊόντα που εισέρχονται στην Κοινότητα από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9,

την οδηγία 91/496/ΕΟΚ του Συμβουλίου, της 15ης Ιουλίου 1991, για θέσπιση των γενικών αρχών που διέπουν τη διοργάνωση κτηνιατρικών ελέγχων σε ζώα που εισέρχονται στην Κοινότητα από τρίτες χώρες και για τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 6,

ότι με την απόφαση 95/357/ΕΚ της Επιτροπής (3), όπως τροποποιήθηκε τελευταία από την απόφαση 96/36/ΕΚ (4), καταρτίσθηκε κατάλογος μεθοριακών σταθμών επιθεώρησης που είναι εγκεκριμένοι για τη διενέργεια κτηνιατρικών ελέγχων σε προϊόντα και ζώα από τρίτες χώρες 7

ότι ορισμένοι μεθοριακοί σταθμοί επιθεώρησης έχουν επιθεωρηθεί από τις υπηρεσίες της Επιτροπής 7 ότι, εξάλλου, τα κράτη μέλη έχουν τη δυνατότητα να προτείνουν να διαγραφούν από αυτόν τον κατάλογο σταθμοί που περιλαμβάνονται σ' αυτόν ή να συμπεριληφθούν σ' αυτόν και άλλοι σταθμοί, οι οποίοι πρέπει να επιθεωρηθούν πριν συμπεριληφθούν στον κατάλογο 7

ότι, δεδομένων των αποτελεσμάτων των επιθεωρήσεων και των προτάσεων των αρμοδίων αρχών των κρατών μελών, είναι αναγκαίο να τροποποιηθεί η απόφαση 95/357/ΕΚ αναλόγως 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 95/357/ΕΚ τροποποιείται ως εξής:

1. στο τμήμα που αφορά το Ηνωμένο Βασίλειο:

α) οι ενδείξεις που αφορούν τους μεθοριακούς σταθμούς επιθεώρησης Manchester και Bristol αντικαθίστανται από τα εξής:

>ΘΕΣΗ ΠΗΝΑΚΑ>

β) διαγράφονται οι μεθοριακοί σταθμοί North Killingholme Wharf και οι σχετικές ενδείξεις 7

2. στο τμήμα που αφορά τη Γερμανία, οι ενδείξεις που αφορούν τους μεθοριακούς σταθμούς επιθεώρησης Bremerhaven και Furth im Walde αντικαθίστανται από τα εξής:

>ΘΕΣΗ ΠΗΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 19 Φεβρουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 268 της 24. 9. 1991, σ. 56.

(3) ΕΕ αριθ. L 211 της 6. 9. 1995, σ. 43.

(4) ΕΕ αριθ. L 10 της 13. 1. 1996, σ. 42.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 11ης Μαρτίου 1996 που κυρώνει τον κανονισμό (ΕΚ) αριθ. 2914/95 της Επιτροπής για την καθιέρωση προηγούμενης κοινοτικής επιτήρησης των εισαγωγών ορισμένων προϊόντων σιδήρου και χάλυβα που καλύπτονται από τις συνθήκες ΕΚΑΧ και ΕΚ, καταγωγής ορισμένων τρίτων χωρών (96/208/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3285/94 του Συμβουλίου, της 22ας Δεκεμβρίου 1994, για το κοινό καθεστώς εισαγωγών και την κατάργηση του κανονισμού (ΕΚ) αριθ. 518/94 (1), και ιδίως το άρθρο 16, παράγραφος 8,

Εκτιμώντας:

ότι, με τον κανονισμό (ΕΚ) αριθ. 2914/95 (2), η Επιτροπή έλαβε μέτρα που καθιερώνουν την προηγούμενη κοινοτική επιτήρηση των εισαγωγών ορισμένων προϊόντων σιδήρου και χάλυβα που καλύπτονται από τις συνθήκες ΕΚΑΧ και ΕΚ, καταγωγής ορισμένων τρίτων χωρών 7

ότι ένα κράτος μέλος παρέπεμψε στο Συμβούλιο την απόφαση που έλαβε η Επιτροπή, σύμφωνα με τη διαδικασία που προβλέπει το άρθρο 16 παράγραφοι 7 και 8 του κανονισμού (ΕΚ) αριθ. 3285/94 7

Λαμβάνοντας γνώση της αιτιολογίας του κανονισμού (ΕΚ) αριθ. 2914/95,

ΑΠΟΦΑΣΙΖΕΙ:

Άρθρο 1

Ο κανονισμός (ΕΚ) αριθ. 2914/95 της Επιτροπής, της 18ης Δεκεμβρίου 1995, για την καθιέρωση προηγούμενης κοινοτικής επιτήρησης των εισαγωγών ορισμένων προϊόντων σιδήρου και χάλυβα που καλύπτονται από τις συνθήκες ΕΚΑΧ και ΕΚ, καταγωγής ορισμένων τρίτων χωρών, κυρώνεται.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 11 Μαρτίου 1996.

Για το Συμβούλιο

Ο Πρόεδρος

L. DINI

(1) ΕΕ αριθ. L 349 της 31. 12. 1994, σ. 53. Κανονισμός , όπως τροποποιήθηκε από τον κανονισμό (ΕΚ) αριθ. 139/96 (ΕΕ αριθ. L 21 της 27. 1. 1996, σ. 7).

(2) ΕΕ αριθ. L 305 της 19. 12. 1995, σ. 23.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Νοεμβρίου 1993 σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας για την τροποποίηση της σύμβασης της 20ής Μαΐου 1987 περί κοινού καθεστώτος διαμετακόμισης (96/155/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι το άρθρο 15 παράγραφος 2 της σύμβασης μεταξύ της Ευρωπαϊκής Κοινότητας και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας περί κοινού καθεστώτος διαμετακόμισης (1) παρέχει στη μεικτή επιτροπή, που συστήνεται με την εν λόγω σύμβαση, την εξουσία να διατυπώνει συστάσεις για τροποποιήσεις της σύμβασης 7

ότι η σύμβαση τροποποιήθηκε για να επιτρέψει την προσχώρηση σ' αυτή νέων συμβαλλομένων μερών 7

ότι οι εν λόγω τροποποιήσεις αποτελούν το αντικείμενο της σύστασης αριθ. 1/93 της μεικτής επιτροπής 7 ότι θα πρέπει να εγκριθεί η συμφωνία υπό μορφή ανταλλαγής επιστολών σχετικά με την εν λόγω σύσταση,

ΑΠΟΦΑΣΙΖΕΙ:

Άρθρο 1

Η συμφωνία της 20ής Μαΐου 1987 υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας περί κοινού καθεστώτος διαμετακόμισης εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Βρυξέλλες, 22 Νοεμβρίου 1993.

Για το Συμβούλιο

Ο Πρόεδρος

Ph. MAYSTADT

(1) ΕΕ αριθ. L 226 της 13. 8. 1987, σ. 2.
ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Φεβρουαρίου 1996 σχετικά με τις ημερομηνίες που πρέπει να καθορισθούν από τα κράτη μέλη για την υποβολή των αιτήσεων για ενίσχυση «εκτάσεις» στο πλαίσιο του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων («ολοκληρωμένο σύστημα») (Τα κείμενα στη δανική, γερμανική, ελληνική, αγγλική, γαλλική, ιταλική, ολλανδική, φινλανδική και σουηδική γλώσσα είναι τα μόνα αυθεντικά) (96/169/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3508/92 του Συμβουλίου, της 27ης Νοεμβρίου 1992, για τη θέσπιση ολοκληρωμένου συστήματος διαχειρίσεως και ελέγχου (1), όπως τροποποιήθηκε από τον κανονισμό (ΕΚ) αριθ. 3235/94 (2), όσον αφορά ορισμένα καθεστώτα κοινοτικών ενισχύσεων, και ιδίως το άρθρο 6 παράγραφος 2,

Εκτιμώντας:

ότι το άρθρο 6 παράγραφος 2 του κανονισμού (ΕΟΚ) αριθ. 3508/92 ορίζει ότι η Επιτροπή δύναται να επιτρέψει σε κράτος μέλος να καθορίσει για την υποβολή αιτήσεων για ενισχύσεις «εκτάσεις», προθεσμία, η οποία περιλαμβάνεται μεταξύ της 1ης Απριλίου και των ημερομηνιών που αναφέρονται στα άρθρα 10, 11 και 12 του κανονισμού (ΕΟΚ) αριθ. 1765/92 του Συμβουλίου (3) 7 ότι το σχετικό κράτος μέλος πρέπει να δικαιολογήσει την επιλογή μίας τέτοιας ημερομηνίας, παρέχοντας κυρίως στην Επιτροπή λεπτομερές πρόγραμμα εργασίας, όπου αποδεικνύεται ότι η προτεινόμενη ημερομηνία επιτρέπει να είναι διαθέσιμα όλα τα στοιχεία σε εύλογο χρόνο, για την καλή διοικητική και οικονομική διαχείριση των ενισχύσεων, καθώς και για την εκτέλεση των αναγκαίων ελέγχων 7

ότι ορισμένα κράτη μέλη έχουν διαβιβάσει στην Επιτροπή αιτήσεις για να επιτραπούν οι ημερομηνίες μετά τις 31 Μαρτίου, με τα σχετικά προγράμματα εργασίας 7 ότι η Επιτροπή έχει προβεί σε έλεγχο των εν λόγω αιτήσεων λαμβάνοντας, κυρίως υπόψη, την αποκτηθείσα πείρα κατά την εφαρμογή από τα σχετικά κράτη μέλη του ολοκληρωμένου συστήματος το 1995, καθώς και τις προτάσεις βελτίωσης των μεθόδων εργασίας που αναφέρονται στα προγράμματα που υποβλήθηκαν από τα κράτη μέλη 7

ότι το παρόν μέτρο είναι σύμφωνο με τη γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή επιτρέπει στα κράτη μέλη που αναφέρονται στο παράρτημα να καθορίσει τις προθεσμίες για την υποβολή αιτήσεων για ενίσχυση «εκτάσεις» κατά το 1996.

Άρθρο 2

Η παρούσα απόφαση απευθύνεται στο Βέλγιο, τη Δανία, τη Γερμανία, την Ελλάδα, τη Γαλλία, την Ιρλανδία, την Ιταλία, το Λουξεμβούργο, τις Κάτω Χώρες, την Αυστρία, τη Φινλανδία, τη Σουηδία και το Ηνωμένο Βασίλειο.

Βρυξέλλες, 14 Φεβρουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 355 της 5. 12. 1992, σ. 1.

(2) ΕΕ αριθ. L 338 της 28. 12. 1994, σ. 16.

(3) ΕΕ αριθ. L 181 της 1. 7. 1992, σ. 12.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιανουαρίου 1996 για την έγκριση της διατήρησης από τη Σουηδία των εθνικών μέτρων που αφορούν τη λοιμώδη νεκρωτική παγκρεατίτιδα και την βακτηριακή νεφρίτιδα κατ' εφαρμογή του άρθρου 12 παράγραφος 4 της οδηγίας 91/67/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (96/94/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 95/22/ΕΚ του Συμβουλίου (2), και ιδίως το άρθρο 12 παράγραφος 4,

Εκτιμώντας:

ότι η Σουηδία έχει υποβάλει προγράμματα για τον έλεγχο ορισμένων ζωικών ασθενειών και αίτηση για συμπληρωματικές εμπορικές εγγυήσεις στην Επιτροπή 7 ότι οι αιτήσεις έχουν εξετασθεί από την Επιτροπή 7 ότι χρειάζεται περισσότερο διεξοδική εξέταση στην περίπτωση της αίτησης που αφορά τη λοιμώδη νεκρωτική παγκρεατίτιδα και τη βακτηριακή νεφρίτιδα 7

ότι είναι αναγκαίο να επεκταθούν στη Σουηδία τα ειδικά μέτρα που εφαρμόζονται στο εμπόριο ιχθύων, ενώ διενεργείται η εν λόγω εξέταση 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η διατήρηση από τη Σουηδία των εθνικών μέτρων που αφορούν τη λοιμώδη νεκρωτική παγκρεατίτιδα και τη βακτηριακή νεφρίτιδα έως τις 31 Δεκεμβρίου 1996.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 12 Ιανουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 46 της 19. 2. 1991, σ. 1.

(2) ΕΕ αριθ. L 243 της 11. 10. 1995, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Δεκεμβρίου 1995 για την τροποποίηση της απόφασης 93/13/ΕΟΚ όσον αφορά τον καθορισμό των τρόπων διεξαγωγής των κτηνιατρικών ελέγχων στους μεθοριακούς σταθμούς της Κοινότητας κατά την εισαγωγή προϊόντων που προέρχονται από τρίτες χώρες (96/32/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 14 παράγραφος 1,

Εκτιμώντας:

ότι η απόφαση 93/13/ΕΟΚ (2), όπως τροποποιήθηκε τελευταία από την απόφαση 94/305/ΕΚ (3), θεσπίζει ορισμένες διαδικασίες για τους κτηνιατρικούς ελέγχους στους μεθοριακούς σταθμούς της Κοινότητας κατά την εισαγωγή προϊόντων προέλευσης τρίτων χωρών 7

ότι οι ισχύοντες κανόνες που εφαρμόζονται στα όρια βάρους των προϊόντων που περιέχονται στις προσωπικές αποσκευές ταξιδιωτών και προορίζονται για προσωπική κατανάλωση πρέπει να προσαρμοστούν, προκειμένου να ληφθούν υπόψη ορισμένες ειδικές καταστάσεις όσον αφορά τα ψάρια που προέρχονται από αλιεία αναψυχής στη Νορβηγία ή τη Ρωσία και εισάγονται στη Σουηδία ή τη Φινλανδία 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 5 της απόφασης 93/13/ΕΟΚ προστίθεται η ακόλουθη νέα παράγραφος 4:

«4. Οι διατάξεις της παραγράφου 1 δεν αφορούν τα όρια βάρους που εφαρμόζονται - μέχρι μεγίστου ορίου 15 χιλιογράμμων - στα ψάρια που προέρχονται από αλιεία αναψυχής, περιέχονται στις προσωπικές αποσκευές των ταξιδιωτών, προορίζονται για άμεση κατανάλωση από ιδιώτες και είναι προέλευσης Νορβηγίας ή Ρωσίας και εισάγονται στο έδαφος της Φινλανδίας ή της Σουηδίας.».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 19 Δεκεμβρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 9 της 15. 1. 1993, σ. 33.

(3) ΕΕ αριθ. L 133 της 28. 5. 1994, σ. 50.
ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Δεκεμβρίου 1995 σχετικά με την επιλεξιμότητα των δαπανών που πρέπει να πραγματοποιηθούν από τη Φινλανδία και τη Σουηδία κατά το έτος 1995 για να εξασφαλιστεί η τήρηση του κοινοτικού καθεστώτος διατήρησης και διαχείρισης των αλιευτικών πόρων (Τα κείμενα στη φινλανδική και σουηδική γλώσσα είναι τα μόνα αυθεντικά) (96/3/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 89/631/ΕΟΚ του Συμβουλίου της 27ης Νοεμβρίου 1989 σχετικά με τη χρηματοδοτική συμμετοχή της Κοινότητας στις δαπάνες των κρατών μελών που αποσκοπούν στην τήρηση του κοινοτικού καθεστώτος διατήρησης και διαχείρισης των αλιευτικών πόρων (1), όπως τροποποιήθηκε από την απόφαση 94/207/ΕΕ (2), και ιδίως το άρθρο 2 στοιχείο β),

Εκτιμώντας:

ότι σύμφωνα με την απόφαση 89/631/ΕΟΚ, η Επιτροπή έλαβε αιτήσεις για χρηματοδοτική συμμετοχή της Κοινότητας από τη Φινλανδία και τη Σουηδία, στις δαπάνες που προβλέπονται για το έτος 1995 7

ότι οι αιτήσεις αφορούν δαπάνες για την απόκτηση ή τον εκσυγχρονισμό πλοίων, αεροσκαφών και επίγειων οχημάτων και του εξοπλισμού τους, συστημάτων εντοπισμού και καταχώρησης των αλιευτικών δραστηριοτήτων και ανακοίνωσης των στοιχείων που αφορούν τα αλιεύματα, καθώς και άλλων χρήσιμων πληροφοριών 7

ότι οι δαπάνες θα συμβάλλουν στην ανάπτυξη των μέσων επίβλεψης και ελέγχου με σκοπό την ορθή εφαρμογή του κοινοτικού καθεστώτος διατήρησης των αλιευτικών πόρων 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως της Αλιείας και της Υδατοκαλλιέργειας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι δαπάνες που αναφέρονται στο παράρτημα και προβλέπονται για το έτος 1995 και αντιστοιχούν σε ποσό 2 306 032 Ecu επιλέγονται για χρηματοδοτική συμμετοχή από την Κοινότητα σύμφωνα με την απόφαση 89/631/ΕΟΚ. Η κοινοτική συμμετοχή είναι 50 % της επιλέξιμης δαπάνης.

Άρθρο 2

Η παρούσα απόφαση απευθύνεται στη Φινλανδία και το Βασίλειο της Σουηδίας.

Βρυξέλλες, 13 Δεκεμβρίου 1995.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 364 της 14. 12. 1989, σ. 64.

(2) ΕΕ αριθ. L 101 της 20. 4. 1994, σ. 9.

ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO - LIITE - BILAGA

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 12ης Ιουλίου 1995 σχετικά με την εκλογή του Διαμεσολαβητή της Ευρωπαϊκής Ένωσης (95/376/ΕΚ, Ευρατόμ, ΕΚΑΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 8 Δ δεύτερο εδάφιο και το άρθρο 138 Ε,

- Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 20 Δ,

- Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 107 Δ,

- Έχοντας υπόψη την απόφασή του της 9ης Μαρτίου 1994 σχετικά με το καθεστώς και τους γενικούς όρους άσκησης των καθηκόντων του Διαμεσολαβητή (1),

- Έχοντας υπόψη το άρθρο 159 του Κανονισμού του,

- Έχοντας υπόψη την πρόσκληση υποψηφιοτήτων της 30ής Ιουλίου 1994 (2) και της 23ης Μαΐου 1995 (3),

- Έχοντας υπόψη τις υποψηφιότητες που διαβιβάσθηκαν, σύμφωνα με το άρθρο 6, παράγραφος 2, του Καθεστώτος και των γενικών όρων άσκησης των καθηκόντων του Διαμεσολαβητή, καθώς και σύμφωνα με το άρθρο 159, παράγραφος 3, του Κανονισμού του,

- Έχοντας υπόψη τις ακροάσεις των υποψηφίων ενώπιον της αρμόδιας επιτροπής,

- Έχοντας υπόψη τον κατάλογο των αποδεκτών υποψηφιοτήτων,

- Έχοντας υπόψη τις ψηφοφορίες που διεξήχθησαν κατά τις συνεδριάσεις της 11ης και 12ης Ιουλίου 1995,

Διορίζει τον κ. Jacob Magnus Sφderman Διαμεσολαβητή της Ευρωπαϊκής Ένωσης.

Στρασβούργο, 12 Ιουλίου 1995 Για το Ευρωπαϊκό Κοινοβούλιο Ο Πρόεδρος Klaus HΔNSCH
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 1ης Ιουνίου 1995

που συμπληρώνει την απόφαση 94/276/ΚΕΠΠΑ για κοινή δράση την οποία υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση υπέρ της ειρηνευτικής διαδικασίας στη Μέση Ανατολή

(95/205/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο Ι.11 παράγραφος 2,

την κοινή δράση την οποία υιοθέτησε το Συμβούλιο στις 19 Απριλίου 1994 βάσει του άρθρου Ι.3 της συνθήκης για την Ευρωπαϊκή Ένωση υπέρ της ειρηνευτικής διαδικασίας στη Μέση Ανατολή (1),

ΑΠΟΦΑΣΙΖΕΙ:

Άρθρο 1

1. Η Ευρωπαϊκή Ένωση θα συνδράμει την προετοιμασία και παρακολούθηση των παλαιστινιακών εκλογών που προβλέπονται στο άρθρο ΙΙΙ της διακήρυξης αρχών της 13ης Σεπτεμβρίου 1993, με ποσό 10 εκατομμυρίων Ecu το πολύ από το γενικό προϋπολογισμό της Ευρωπαϊκής Ένωσης.

2. Μόλις οι περιστάσεις το επιτρέψουν, η συνδρομή αυτή, καθώς και οι πρακτικές ρυθμίσεις της θα αποτελέσουν αντικείμενο ξεχωριστής απόφασης του Συμβούλιου σύμφωνα με το άρθρο 5 της κοινής δράσης που υιοθετήθηκε στις 19 Απριλίου 1994.

3. Θα ληφθούν τα κατάλληλα προπαρασκευαστικά μέτρα για να μπορέσει η απόφαση που αναφέρεται στην παράγραφο 2 να τεθεί ενδεχομένως σε εφαρμογή αμέσως μετά από την έκδοσή της.

Άρθρο 2

Η παρούσα απόφαση θα δημοσιευθεί στην Επίσημη Εφημερίδα.

Λουξεμβούργο, 1 Ιουνίου 1995.

Για το Συμβούλιο

Ο Πρόεδρος

J. GODFRAIN

(1) ΕΕ αριθ. L 119 της 7. 5. 1994, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουλίου 1995 για την τροποποίηση της απόφασης 95/173/ΕΚ για καθορισμό των ειδικών όρων εισαγωγής προϊόντων της αλιείας και της υδατοκαλλιέργειας καταγωγής Περού (Κείμενο που παρουσιάζει ενδιαφέρον για τον ΕΟΧ) (95/311/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου της 22ας Ιουλίου 1991 περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 11 παράγραφος 5,

Εκτιμώντας:

ότι ο κατάλογος των εγκεκριμένων από το Περού εγκαταστάσεων και πλοίων εργοστασίων για την εισαγωγή προϊόντων της αλιείας και της υδατοκαλλιέργειας στην Κοινότητα θεσπίστηκε στην απόφαση 95/173/ΕΚ της Κοινότητας της 7ης Μαρτίου 1995 (2) 7 ότι ο κατάλογος αυτός μπορεί να τροποποιηθεί μετά τη διαβίβαση ενός νέου καταλόγου από την αρμόδια αρχή του Περού 7

ότι η αρμόδια αρχή του Περού διαβίβασε ένα νέο κατάλογο στον οποίο προστίθενται δέκα εγκαταστάσεις και ένα πλοίο-εργοστάσιο 7

ότι συνεπώς είναι αναγκαίο να τροποποιηθεί ο κατάλογος των εγκεκριμένων εγκαταστάσεων και πλοίων εργοστασίων 7

ότι τα μέτρα που προβλέπονται στην παρούσα απόφαση θεσπίστηκαν σύμφωνα με τη διαδικασία που καθιερώθηκε από την απόφαση 90/13/ΕΟΚ της Επιτροπής (3),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Β της απόφασης 95/173/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 24 Ιουλίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 15.

(2) ΕΕ αριθ. L 116 της 23. 5. 1995, σ. 41.

(3) ΕΕ αριθ. L 8 της 11. 1. 1990, σ. 70.

ΠΑΡΑΡΤΗΜΑ

«ΠΑΡΑΡΤΗΜΑ Β

ΚΑΤΑΛΟΓΟΣ ΤΩΝ ΕΓΚΕΚΡΙΜΕΝΩΝ ΕΓΚΑΤΑΣΤΑΣΕΩΝ ΚΑΙ ΠΛΟΙΩΝ-ΕΡΓΟΣΤΑΣΙΩΝ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>